

== Vrooger en rechtevoort ==
T köm wal vuur dèt nen vrömden, den nit met de skeeldnaamns bekeand was oarns biej eene in Tweante mos wean en noar n offisjeeln achternaamn vreug , nit wiet köm umdèt de leu mekoar alleenig mear biej n skeeldnaamn keandn.
T wördn vrooger mear gebroekt as rechtevoort, mear iedereene wet zo ongevear nog wal wo of zin femilie eneumd wordt of wördn en zal aaltied as -e oarns biej euldere leu op bezeuk geet de vroage kriegn: ''"Woer zi -j (dr eene) van?"''<br />
Ook stoat bepoalde Riesnse bedriewe nog aait bekeand oonder de femilieskeeldnaamn. Bouwbedrief Ter Steege wördt nog aait ''Potje'' neumd, Bouwbedrief Nijhuis steet nog aait bekeand as ''Kruutnbearnd'' en skildersbedrief Lichtenberg het nog aait ''De Feaie''.<br />
Éen bedrief oet Riesn hef zelfs n skeeldnaamn as offisjeeln bedriefsnaamn an enömn en is doarmet n bekeandheaid in Tweante wördn. Otto ter Steege begun n weenkelske, mear veund Ter Steege te offisjeel kleenkn. Doarumme keant iederene non ''Otje van Potje''.<br />
As leu keender kriegnt, kriegnt dee meestieds n skeeldnaamn van de vaa, mear ze köant dr ook vuur kiezn um ze van beaide te gebroekn. De zönne van Graads van de Gerre, den at Bearnd heet, neumt ze dus Bearnd van Graads van de Gerre.
Dr zeent leu dee't öarn skeeldnaam gebroekt op internet, um op zonne wieze allene herkend te wordn duur de leu dee't de skeeldnaamns keant, zo as bv. op [[Twitter]], [[weblog]]s en [[forum]]s.
As leu noar thoes hen goat, köant ze as kleain
grepken smangs zegn: ''Ik goa noar de [skeeldnaamn]''. Dan neumt ze n skeeldnaamn van de wederhelfte.
=== Versiering ===
Woer in aandere plaatsn vake standaard sprökn zo as "boszicht" en [[
Latiens]] e sprökn an de mure hangt um an te geewn det t dr good wonn is, wördt in Tweante n skeeldnaamn ook wal mangs as gevelsprökke as versiering an de boetnmure höngn.
== Oetgoande verbeendingn ==